Andecha Astur presenta ante’l gobiernu estatal les entrugues “que nin Barbón nin el Gobiernu PSOE-Podemos-IU quieren oyer”
#000001
Darréu se recibió en Madrid la solictú formal pa facer estes entrugues vía la coalición Agora Repúbliques, a la que pertenez Andecha Astur, el ministeriu camudó la versión que taben espardiendo
#000002
El casu de los 31 trenes que diben ser más grandes de la cuenta y que nun entamaren a fabricase tres años depués de ser encargaos pol Ministeriu Tresportes, Movilidá y Axenda Urbano enguedéyase díe a díe. Agora resulta qu’enxamás nun hebio un diseñu de tren que nun entrare pelos túneles, diz el Secretariu español d’Infracadarmes, Xavier Flores, de la que’l Ministeriu aparta a RENFE de la negociación, anunciando sobrecostes y reconociendo un plazu mínimu d’espera d’otros dos años. La versión choca frontalmente cola que dieron a los gobiernos cántabros y asturianos, dexando nidio que yos tomen el pelu.
#000003
Estes declaraciones ocurren xusto darréu qu‘Andecha Astur unviare al Gobiernu español, al traviés del diputáu d’EH Bildu y miembru de la coalición Agora Repúbliques, Oskar Matute, una acusadora riestra d’entrugues. Nelles non solo piden desplicaciones, sinón que denuncien la desidia cola que se trata el futuru d’Asturies dende’l gobiernu estatal, el llabor chapuceru del Ministeriu Tresportes, la complicidá cola que los integrantes del Gobiernu español consienten esto y la docilidá cola qu’Adrián Barbón aceuta too ello.
#000004
Nes entrugues destaquen el fechu de que’l problema ya se conoz dende va polo menos dos años, cuando tuvo llugar una xunta na que s’analizó’l problema d’estos trenes d’anchu métricu con escesu gálibu, desixendo que’l Gobiernu español faiga públicu’l documentu o acta de l’Axencia Estatal de Seguranza Ferroviaria, con data de setiembre de 2021, d’esta reunión. Esta xunta evidencia que ya entós Adrián Barbón taba informáu del problema, ensin que se conoza dala actuación al respeutu pola so parte, lo que dende Andecha Astur califiquen de “sumisión y obediencia que lu convierten en compliz”.
#000005
Nelles piden tamién que se cuantifique’l sobrecostu qu’implicará el rediseñu de trenes ya’l so retrasu y que se compense a los usuarios de Renfe Cercanies por tener qu’aguantar otros tres años con trenes en condiciones llamentables.
#000006
No que cinca a responsabilidaes, los nacionaliegos nun consideren abondo la destitución de dos altos cargos del Ministeriu Tresportes, dambos con calter téunicu, sinón que desixen el cese de dalgún altu cargu de perfil políticu.
#000007
Pa finar, quieren que’l Gobiernu español confirme que nun tien inconveniente dalu pa negociar col Gobiernu d’Asturies el trespasu efeutivu de competencies esclusives en materia de ferrocarriles que circulen íntegramente per territoriu asturianu, dexando asina nidio que son Barbón y la FSA-PSOE los que se ñeguen a eses treferencies, “Que namás sedríen un pufu p’Asturies si ellos son unos inútiles o unos obedientes negociando con Madrid el valor económicu d’eses competencies. Lo que ta demostrando asina Barbón ye o la so docilidá énte Madrid, o la so incapacidá manifiesta comu negociaor o dambes coses“.
#000008
Taremos sollertes pa informar de les rempuestes.
#000009
Deixa unha resposta Cancelar a resposta
#000011
O teu enderezo electrónico non se publicará Os campos obrigatorios están marcados con *
#000012
Gardar o meu nome, correo electrónico e sitio web neste navegador para a próxima vez que faga un comentario.
#000013
Este sitio web utiliza cookies para que usted tenga la mejor experiencia de usuario. Si continúa navegando está dando su consentimiento para la aceptación de las mencionadas cookies y la aceptación de nuestra política de cookies.
#000019